AD ELISABETHAM
ANGLIÆ Reginam.

MELISSI EPIGRAMMA.

NON tantum, REGINA, meos tibi dono libellos,
Addita queis justo fine suprema manus :

Sive Poëfis erit, seu cantio Musica, sive
Nescio quid melici; scilicet omne tuum est.

Nec solùm tibi dono meos sacroque libellos :

Hocce caput Genio dedico, Diva, tuo ;

Germanumque hominem Francâque propagine cretum

Regia me dedo sub juga servitij.

Vtere devoto capite, ingenuoque Poëtæ

Sis hera, qui laudes incinat usque tuas.

Eccui libertas tanti fit, ut esse recuset

Tam raræ dominæ nobile mancipium ?

## SVMMA PRIVILEGIORVM.

HEV S typographe, bibliopola, librarie,
quisquis es: MAXIMILIANI II. Rom. Imp.
Privilegio, anno CHRISTI M. D. LXIV. menſe Se-
ptembri Viennæ, item HENRICI III. Franc. &
Polon. Regis, anno M. D. LXXXV. menſe Ian.
Pa-
riſiis dato: illo quidem ab editione uniuscuius-
que operis in vii. hoc veró in ix. annos conceſſo:
cautum mihi eſſe ſcito, ne quis vel in Germaniâ
vel in Galliâ lucubrationes meas, præter cui
commifero, excudat, alibive excuſas vendat.
Commiſi autem hanc SECVNDAM Poëma-
tum meorum editionem ARNOLDO SITTARTO,
in celeberrimâ Parifiorum Academiâ bibliopo-
læ jurato; TERTIOque iterandam promiſi. Qua-
propter labores alienos ne involato, fucum ul-
lum ne facito, citraque conſenſum meum nihil
audeto. Si quis huiusce cautionis ergo adverſus
ea fecerit, fraudem fraudus; mulctam pœnam-
que in Diplomatis eſtimatam luere damnas eſto.

MELISSVS.

á iiiij